text: Vil tage pant i stadions-ejers firma
  26 april 2011 kl. 14.47
  Fredericia Kommune vil tage pant i den virksomhed, som ejeren af byens gamle stadion, driver i hovedstaden. På den måde håber borgmesteren at tvinge ham til at rydde op på det nedlagt stadion.
  Borgmester Thomas Banke har flere gange - bl.a. i TV SYD - givet udtryk for frustation over, at ejeren ikke rydder op på det gamle stadion. På grund af finanskrisen blev planerne om boligbyggeri på den gamle fodboldbane udskudt.
  
  Intet sket
  I marts lovede ejeren af grunden, at han ville komme over og se på sagen. Men siden er der intet sket. Tværtimod.
  Thomes Banke kan ikke sætte en præcis dato på, hvornår bulldozerne sættes ind på grunden. Men der er tale om uger.
  
  Tage pant
  Kommunen undersøger i disse dage, om en paragraf i byggeloven kan bruges, så kommunen kan tage pant i ejerens velfungerende firma i København. Også selv om det ikke har noget med byggegrunden at gøre
  TV SYD har i dag forgæves forsøgt at få en kommentar fra ejeren, Naveed Anwar.
  